b'\n_START_ARTICLE_\nKatedrala u Sevilli\n_START_SECTION_\nPovijest\n_START_PARAGRAPH_\nDijelovi katedrale potje\xc4\x8du jo\xc5\xa1 od maurske d\xc5\xbeamije dinastije Almohadi koja je dovr\xc5\xa1ena 1198. godine. Ferdinand III. Kastiljski je osvojio Sevillu 1248. godine i odmah je otpo\xc4\x8deo pokr\xc5\xa1tavanje d\xc5\xbeamije. Katedrala je trebala demonstrirati bogatstvo Seville koja je postala vode\xc4\x87im trgova\xc4\x8dkim sredi\xc5\xa1tem nakon rekonkviste. Nakon potresa 1356. godine graditelji katedrale su 1401. godine odlu\xc4\x8dili potpuno sru\xc5\xa1iti o\xc5\xa1te\xc4\x87ene dijelove, osim minareta koji je pretvoren u zvonik katedrale (Giralda), i izgraditi potpuno novu gra\xc4\x91evinu koja je trebala nadma\xc5\xa1iti sve dotada\xc5\xa1nje katedrale._NEWLINE_Izgradnja je potrajala do 1506. godine, a radnici su sami platili arhitekte i druge specijalizirane graditelje, daju\xc4\x87i polovicu svoje pla\xc4\x87e. Samo pet godina nakon zavr\xc5\xa1etka, 1511., kupola se uru\xc5\xa1ila i njena obnova je otpo\xc4\x8dela. Kupola se sru\xc5\xa1ila jo\xc5\xa1 jednom nakon potresa, 1888. godine, i obnova joj je potrajala sve do 1903. godine.'